Umtalsvert tjón varð á verkstæði gistiheimilisins Sólseturs á Raufarhöfn er sjór gekk á land í ofsaveðrinu í fyrradag . Gunnar Páll Baldursson , íbúi á Raufarhöfn , deilir myndbandi á Facebook þar sem sjá má húsin á floti í vatnsflauminum . Í samtali við mbl.is segir Snæbjörn Magnússon , eigandi Sólseturs og kaupfélagsins , að húsið sé nýtt undir geymslur fyrirtækisins , en þó alltaf kallað verkstæðið . Timbur og ýmis verkfæri hafi eyðilagst í flóðinu , en vatnshæð náði allt að 50 - 70 sentímetrum þegar mest lét . „ Landið liggur töluvert lágt og þegar sjórinn gengur á land yfir grjótgarðinn , þá kemst hann ekki til baka . “ Auk vatnsins barst óhemjumikið af grasi og leðju inn í húsið , sem gerði honum ekki auðveldara fyrir . Ég er búinn að vera í allan dag að moka út vatni og óþverra , “ segir Snæbjörn en aðspurður segist hann hafa séð um það einn og óstuddur . Tjón á húsinu sjálfu fæst bætt úr hamfarasjóði , en Snæbjörn segir að innbúið sé ótryggt . Raforkukerfi er enn ekki komið í lag á Raufarhöfn , en díselrafstöðvar sjá íbúum fyrir rafmagni . Snæbjörn segir rafmagnið hafa verið skammtað síðustu daga en að í dag hafi ekki komið til þess , í það minnsta ekki hjá sér .